Kombinácia liekov
Dobrý deň prajem,chcela by som sa opýtať či Flector rapid môžem brať spolu s Ramipril,Conkor a Amlopin.
Za odpoveď vám vopred ďakujem.
Dobrý deň,
ďakujeme za Vašu otázku.
Doposiaľ nebola pozorovaná klinicky závažná interakcia počas liečby liekom Flector za súčasného užívania liekov určených na liečbu vysokého krvného tlaku (Concor, Amlopin S, Ramipril). Preto je ich užívanie, za predpokladu, že je jeden lekár informovaný o ich súbežnom podávaní, možné. Je však prítomné riziko zníženia hypotenzného účinku liekov, preto odporúčam priebežne monitorovať hodnoty krvného tlaku.
Prajem pekný zvyšok dňa.
S pozdravom
PharmDr. Veronika Kiabová